Camp Danevang.
2006-08-19 

Så blev det igen tid til at skrive lidt.

Vi har sammen med VMEK haft ekstra meget at lave de sidste dage. Mest fordi vi modtog 5 nye SAN – PIRANHA (pansret ambulance) som ikke var helt færdigmonterede. Men det har også væltet ind med ødelagte kabler m.v.
Vi måtte arbejde sent og i 60 grader varme biler! Stakkels de der må køre hver dag i den varme. – Jeg har da i det mindste min kontorcontainer med aircondition. De var nødt til at arbejde med handsker på, da metallet var så varmt. 
Jeg har godt nok fået min sag for med SAP og ikke mindst mandskabs håndtering! Jeg kan røbe at ikke alle overkonstabler er ens! Men jeg har da 3 tjenstvillige rolige disciplinerede og behagelige OKS I´ere, ud af 4. De har fra starten fundet ud af opgaven, den fjerde kom med i dag!! Jeg tror dog at det skal friskes op om kort tid igen! – Men hvad så bliver jeg bare bedre til konfliktløsning og håndtering at sagerne. Vi er nødt til at få det til at virke her, så jeg kan ikke komme udenom, selvom jeg nu helst så alle glade. – heh jeg kan faktisk være strid når det tager mig. (det er der nok nogen der allerede ved hmmm)
Det blev også dagen hvor alle EMEK fra hold 7 rejste hjem. – Det er dem vel ondt at komme hjem til deres kære. Uanset om man vil være ved det eller ej, er det stressende at opholde sig her, både klimatisk arbejdsmæssigt og ikke mindst psykisk. Især når man begynder at opleve tab, som de desværre har oplevet 2 gange. Vores sårede tolk er på vej hjem, hans førlighed er stadig uvis. 
Vi havde første volleyball kamp i dag, jeg havde dog lidt kontorarbejde, men de andre havde det meget sjovt.
I morgen overtager vi (Hold 8) officielt opgaven hernede, det sker ved en parade her i lejren.

Ellers skal vi prøve at holde lidt fri for en gangs skyld, jeg har dog lovet min FAB-kammerat Dons at gøre rent og vaske gulv. – Han er i Q8 på kursus denne uge, så jeg har fabben helt for mig selv. Jeg har også aftalt med Gruppefører VMEK, som jeg deler kontor med, at vi skal gøre kontoret rent. Det trænger lidt!

Jeg skriver nok lidt igen i morgen – der skulle blive tid til det.

Ha´ det godt derhjemme, jeg savner jer!

